Baltoji našlaitė
Baltoji našlaitė (Viola alba) – našlaitinių šeimos daugiametis augalas, retai auginamas Lietuvoje, taip pat aptinkamas sulaukėjęs. Žydi anksti baltais (retai violetiniais) žiedais – gimtinėje kovo-balandžio mėnesiais, Lietuvoje mėnesiu vėliau. Iš Viduržemio jūros regiono kilusi Parmos našlaitė, kuri yra baltosios našlaitės porūšio (Viola alba subsp. dehnhardtii) kultūrinė forma, laikoma tobulo kvapo ir nuo seno naudojama parfumerijoje.